stanford-oval/wikipedia huggingface dataset:
ยอดนักสืบจิ๋วโคนัน: บทบรรเลงแห่งความตาย
เพลงประกอบ

เพลงประกอบประจำภาคนี้คือ "สึบาซะโวะฮิโรเงเตะ" (ญี่ปุ่น: 翼を広げて; โรมาจิ: Tsubasa Wo Hirogete; กางปีกออกไป) ขับร้องโดยวงซาร์ด แต่งเนื้อและเรียบเรียงโดยอิซุมิ ซะกะอิ,  เท็ตสึโระ โอดะ และมาซาโอะ อาคาชิ เผยแพร่เมื่อวันที่ 9 เมษายน พ.ศ. 2551 นับเป็นภาพยนตร์ยอดนักสืบจิ๋วโคนันเรื่องที่สามที่มีเพลงประกอบขับร้องโดยซาร์ด ต่อจาก คดีฆาตกรรมไพ่ปริศนา และ ยุทธการเหนือห้วงทะเลลึก ส่วนอัลบั้มเพลงประกอบภาพยนตร์วางจำหน่ายเมื่อวันที่ 16 เมษายน พ.ศ. 2551
"Ellens dritter Gesang" (อาเว มารีอา (Ave Maria) ฉบับชูเบิร์ต) ประพันธ์โดย ฟรานซ์ ปีเตอร์ ชูเบิร์ต
"อาเว มารีอา" (Ave Maria) ฉบับบาค/กูโน  ประพันธ์ทำนองโดย โยฮันน์ เซบาสเตียน บาค คำร้องโดย ชาร์ล กูโน
"Herz und Mund und Tat und Leben" Movement ที่ 10 Jesu, Joy of Man's Desiring ประพันธ์โดย โยฮันน์ เซบาสเตียน บาค
"อะเมซิงเกรซ" (Amazing Grace) ประพันธ์โดย จอห์น นิวตัน
สื่อ

ดีวีดีของภาพยนตร์วางจำหน่ายเมื่อวันที่ 19 พฤศจิกายน พ.ศ. 2551 มีสองรูปแบบคือแบบธรรมดาและแบบพิเศษ ดีวีดีทั้งสองรูปแบบแสดงภาพยนตร์จอกว้างในระบบเสียงดอลบีดิจิตัล 5.1 แต่ดีวีดีรูปแบบพิเศษจะมีตัวอย่างภาพยนตร์และโฆษณาประชาสัมพันธ์ภาพยนตร์เพิ่มเข้ามาด้วย นอกจากนี้ ยังมีแผ่นบลูเรย์ซึ่งวางจำหน่ายเมื่อวันที่ 22 เมษายน พ.ศ. 2554 โดยมีส่วนเสริมเป็นหนังสือแนะนำภาพยนตร์และระบบบีดีไลฟ์
รายได้

ภาพยนตร์ขึ้นอันดับที่หนึ่งของบ็อกซ์ออฟฟิศญี่ปุ่นในวันแรกที่เข้าฉาย ในวันที่ 5 พฤษภาคม พ.ศ. 2551 ภาพยนตร์ทำรายได้กว่า 420.03 ล้านเยน และในบ็อกซ์ออฟฟิศญี่ปุ่น ภาพยนตร์เรื่องนี้อยู่อันดับที่ 12 จากภาพยนตร์ที่ทำรายได้ในประเทศมากที่สุดประจำปี 2551 โดยทำรายได้ถึง 2.42 พันล้านเยน
แหล่งข้อมูลอื่น

เว็บไซต์ทางการ
Official TMS website เก็บถาวร 2016-03-04 ที่ เวย์แบ็กแมชชีน
Official NTV website เก็บถาวร 2016-04-26 ที่ เวย์แบ็กแมชชีน
Official TMS website เก็บถาวร 2020-06-29 ที่ เวย์แบ็กแมชชีน
ยอดนักสืบจิ๋วโคนัน: บทบรรเลงแห่งความตาย (ภาพยนตร์) ที่เครือข่ายข่าวอนิเมะ
ยอดนักสืบจิ๋วโคนัน: บทบรรเลงแห่งความตาย ที่อินเทอร์เน็ตมูวีเดตาเบส
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ยาชา

ยาชา (อังกฤษ: anesthetic) คือ ยาที่ทาหรือฉีดให้ประสาทชา มักใช้ในการผ่าตัดหรือถอนฟันเป็นต้น
ประโยชน์ของยาชา

ยาชานั้นมีคุณูปการต่อวงการแพทย์อย่างมหาศาล ในสมัยโบราณที่การผ่าตัดต้องผ่าตัดสด ๆ โดยไม่มียาชานั้นอาจทำให้คนไข้ทุกข์ทรมานหรือเจ็บปวดจนถึงกับเสียชีวิตได้ โดยยาชาเป็นยาที่ทำให้เกิดภาวะ ภาวะการหมดสติ (anesthesia)  หรือทำให้หมดความรู้สึก ณ บริเวณที่ได้รับยา โดยแตกต่างจากยาบรรเทาปวด (analgesics, painkillers) ตรงที่ยาบรรเทาปวดนั้นช่วยลดความเจ็บปวดโดยไม่ทำให้เกิดการสูญเสียความรู้สึกไป โดยส่วนมากยาชานั้นจะถูกใช้เพื่อความสะดวกในการผ่าตัด ทำให้ผู้ป่วยไม่เกิดความรู้สึกทุกข์ทรมานจากบาดแผลที่เกิดขึ้น ซึ่งภายหลังจากการหมดฤทธิ์ของยาชา ผู้ป่วยจะสามารถกลับมามีความรู้สึกได้เหมือนเดิม
ประเภทของยาชา

ยาชาเฉพาะที่
ยาชาทั่วไป
ยอห์นผู้นิพนธ์พระวรสาร

| ยอห์นผู้นิพนธ์พระวรสาร |
| --- | --- |
นักบุญยอห์นผู้นิพนธ์พระวรสาร โดยจาโคโป พอนตอร์โมที่ซานตาเฟลิชิตา  (Santa Felicita) ฟลอเรนซ์
อัครทูตและผู้นิพนธ์พระวรสาร
เกิด: ค.ศ. 15
เสียชีวิต: ค.ศ. 100 (84-85 ปี)
นิกาย: นิกายโรมันคาทอลิก
วันฉลอง: 27 ธันวาคม
สัญลักษณ์: อินทรี
องค์อุปถัมภ์: Fraternal society of Free and Accepted Masons หรือที่รู้จักกันว่า Freemasons
ยอห์นผู้นิพนธ์พระวรสาร (อังกฤษ: John the Evangelist; “יוחנן” (The LORD) ; ภาษาฮีบรูมาตรฐาน:  “Yoḥanan”, ภาษาฮีบรูไทบีเรียน:  “Yôḥānān”) หรือที่เรียกว่า “สาวกผู้เป็นที่รัก” (Beloved Disciple)) (เสียชีวิตประมาณปี ค.ศ. 110) นักบุญยอห์นผู้นิพนธ์พระวรสารเป็นหนึ่งในผู้นิพนธ์พระวรสารสี่ท่านที่รวมทั้ง มัทธิว มาระโก  และลูกา เชื่อกันว่าเป็นผู้ประพันธ์พระวรสารนักบุญยอห์น (Gospel of John) และพระธรรม 1 ยอห์นซึ่งเป็นเอกสารส่วนหนึ่งของ พันธสัญญาใหม่
กล่าวกันว่านักบุญยอห์นผู้นิพนธ์พระวรสารเป็นคนคนเดียวกับ “นักบุญยอห์นอัครทูต” ความเชื่อที่ว่านักบุญยอห์นผู้นิพนธ์พระวรสารเป็นผู้ประพันธ์พระธรรม 1 ยอห์น พระธรรม 2 ยอห์น พระธรรม 3 ยอห์น และพระธรรมวิวรณ์ เป็นความเชื่อที่มีมานานแล้ว แต่ก็ยังเป็นที่ถกเถียงกันในบรรดาผู้รู้ (ดูเพิ่ม นักบุญยอห์นเพรสไบเตอร์ (John the Presbyter) และ นักบุญยอห์นแห่งพัทโมส (John of Patmos)
ในคัมภีร์ไบเบิล

ตามธรรมเนียมแล้วเป็นที่เชื่อกันว่านักบุญยอห์นผู้ประกาศข่าวประเสริฐเป็นสาวกองค์แรกของสาวกสิบสองคนของพระเยซู และเป็นคนเดียวที่มีชีวิตอยู่จนชราตายโดยมิได้ต้องพลีชีพเพื่อศาสนาเช่นสาวกองค์อื่น เชื่อกันว่านักบุญยอห์นพำนักอยู่บริเวณที่เรียกกันว่าอีฟิซัส (Ephesus) ซึ่งปัจจุบันอยู่ในประเทศตุรกี กล่าวกันว่าเมื่อท่านอายุมากแล้วท่านก็ถูกไล่ไปพัทโมส (Patmos) ซึ่งเป็นที่ที่พระองค์เขียน “วิวรณ์”  แต่เรื่องนี้ก็ยังไม่เป็นที่ตกลงกันว่าใครเป็นผู้เขียนที่แท้จริง บางท่านก็เชื่อว่าเขียนโดย นักบุญยอห์นเพรสไบเตอร์ และ นักบุญยอห์นแห่งพัทโมส 
นอกจากนั้นยังมีการถกเถียงกันว่านักบุญยอห์นผู้นิพนธ์พระวรสารอาจจะเป็นคนคนเดียวกับ “นักบุญยอห์นอัครทูต” ก็ได้
ปัญหาผู้ประพันธ์

พระวรสาร จดหมายเหตุสามฉบับ และวิวรณ์ เรียกรวมกันว่า “วรรณกรรมของยอห์น” (Johannine literature) เมื่อพิจารณาจากเนื้อหามีหลักฐานว่าอาจจะแต่งโดยคนผู้แต่งคนเดียวกัน ในบรรดาข้อเขียนของยอห์น วิวรณ์ เป็นฉบับเดียวที่ลักษณะการเขียนคล้ายคลึงกับพระวรสาร จากการสัมมนาเรื่องพระเยซูนักวิชาการก็เชื่อว่านักบุญยอห์นผู้นิพนธ์พระวรสารมิได้เขียนเล่มใดเลย แต่ทางคริสตจักรโรมันคาทอลิกยังคงกล่าวว่าหลักฐานบ่งว่านักบุญยอห์นผู้นิพนธ์พระวรสารคือผู้เขียน “วรรณกรรมของยอห์น”
นักวิชาการสมัยใหม่หลายคนเชื่อว่า “วรรณกรรมของยอห์น” เป็นแต่งโดยผู้แต่งคนเดียว[ต้องการอ้างอิง] แต่ที่เชื่อกันเป็นส่วนใหญ่ก็คือไม่ว่าใครจะเป็นผู้เขียนก็จะเป็นคนคนเดียวกันทั้งหมดหรือไม่  “วรรณกรรมของยอห์น” ก็มาจากชุมชนเดียวกันในเอเชียไมเนอร์ ซึ่งเป็นบริเวณที่มีความเกี่ยวข้องกับนักบุญทั้งสามองค์ -- นักบุญยอห์นผู้ประกาศข่าวประเสริฐ นักบุญยอห์นเพรสไบเตอร์ และ นักบุญยอห์นแห่งพัทโมส
ผู้แต่ง “พระวรสารนักบุญยอห์น” มิได้บอกนามตนเองแต่สรุปกันว่าเป็น “สาวกผู้เป็นที่รัก”  ที่กล่าวถึงหลายครั้งในพระวรสารเป็นชื่อหนึ่งที่หมายถึงยอห์นผู้ประกาศข่าวประเสริฐ ผู้ประพันธ์คนเดียวกันนี้ก็เชื่อว่าเป็นผู้ประพันธ์ จดหมายเหตุของยอห์นเล่ม 1 ด้วย หรืออาจจะรวมทั้งเล่ม 2 และเล่ม 3 ด้วย เมื่อมีการประชุมสภาแห่งโรม (Council of Rome) เมื่อคริสต์ศตวรรษที่ 4 ก็มีประกาศว่าผู้แต่งจดหมายเหตุของยอห์นเล่ม 1 และ เล่ม 2 กับ 3 เป็นคนละคนกัน ผู้วิจัยเนื้อหาของจดหมายในปัจจุบันก็เห็นด้วย อีกทฤษฏีหนึ่งก็ว่างานชุดนี้บางส่วนเป็นผลงานของนักบุญยอห์นผู้ประกาศข่าวประเสริฐและผู้ประพันธ์คนอื่นด้วย[ต้องการอ้างอิง]
นักบุญองค์อุปถัมภ์

นักบุญยอห์นผู้นิพนธ์พระวรสารและยอห์นผู้ให้รับบัพติศมา เป็นผู้พิทักษ์ Fraternal society of Free and Accepted Masons หรือที่รู้จักกันว่า Freemasons
ข้อมูลเพิ่มเติม

คริสต์ศาสนา
โรมันคาทอลิก
พันธสัญญาใหม่
พระวรสาร
พระวรสารนักบุญยอห์น
ผู้นิพนธ์พระวรสารสี่ท่าน
มัทธิวผู้นิพนธ์พระวรสาร
มาระโกผู้นิพนธ์พระวรสาร
ลูกาผู้นิพนธ์พระวรสาร
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต
ยอดนักสืบจิ๋วโคนัน: คดีฆาตกรรมแห่งเมืองปริศนา

| ยอดนักสืบจิ๋วโคนัน: คดีฆาตกรรมแห่งเมืองปริศนา |
| --- | --- |
โปสเตอร์ตอนคดีฆาตกรรมแห่งเมืองปริศนา
กำกับ: โคดามะ คาเน็ทสึกุ
เขียนบท: อาโอยาม่า โกโช
เนื้อเรื่อง: โคอุจิ คาซึนาริ
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย: 19 เมษายน พ.ศ. 2546   13 กุมภาพันธ์ พ.ศ. 2549 (ช่อง9)    13 เมษายน พ.ศ. 2550 (ช่อง9) 
ประเทศ: ญี่ปุ่น
ภาษา: ญี่ปุ่น
ก่อนหน้านี้: ยอดนักสืบจิ๋วโคนัน: ปริศนาบนถนนสายมรณะ
ต่อจากนี้: ยอดนักสืบจิ๋วโคนัน: มนตราแห่งรัตติกาลสีเงิน
ยอดนักสืบจิ๋วโคนัน: คดีฆาตกรรมแห่งเมืองปริศนา (ญี่ปุ่น: 名探偵コナン 迷宮の十字路 (クロスロード); โรมาจิ: Meitantei Konan Meikyū no Kurosurōdo (CROSSROAD)) ; (อังกฤษ: Detective Conan: Crossroad in the Ancient Capital) เป็นตอนพิเศษของภาพยนตร์การ์ตูนเรื่องยอดนักสืบจิ๋ว โคนัน ตอนที่ 7 ในประเทศไทยออกอากาศทางฟรีทีวีทางโมเดิร์นไนน์ ทีวี ในวันหยุดนักขัตฤกษ์ 2 ครั้ง ในวันที่ 13 กุมภาพันธ์ พ.ศ. 2549 เวลา 08.00-10.00 น. และ วันที่ 13 เมษายน พ.ศ. 2550 เวลา 08.00-10.00 น.
เนื้อเรื่อง

เกิดคดีฆาตกรรมต่อเนื่องซึ่งผู้ตายทั้งหมดมีหนังสือ กิเคคิ ไว้ครอบครอง หนึ่งฆาตกรในกลุ่มโจรได้ขโมยพระเก็นจิโบตารุทิ้งปริศนาเพื่อใช้ค้นหาพระพุทธรูปซึ่งหายไปเมื่อหลายปีก่อน ทำให้โคนันต้องมาคลี่คลายคดีนี้ขณะที่ ฮัตโตริ นักสืบโอซาก้า ก็มาร่วมงานด้วยเพราะต้องการที่จะมาหาหญิงสาวที่เป็นที่รักแรกฮัตโตริคิดว่าเธอคือเจ้าของอัญมณีสีขาวที่เป็นเป้าหมายของฆาตกร
สถานที่ > สถานที่หลัก

วัดซันโน วัดเก่าแก่ในเกียวโต เป็นที่ประดิษฐานพระโพธิสัตว์ยาคุชิเนไรที่ถูกขโมยไป
วัดคุรามะ-หอโซโจงาทานิฟุโดโด
หินเบ็งเคย์ หินเก่าแก่ เชื่อว่าเป็นหินที่เบ็งเคย์มานั่งพักบ่อย ๆ หรือเป็นหินที่ร่วงมาจากภูเขาที่เบ็งเคย์อาศัยอยู่
ร้านซากุรายะ ภัตตาคารเกอิชา ตั้งอยู่ริมแม่น้ำมิโซงิ สถานที่เกิดคดีฆาตกรรม
วัดเคียวคุริว วัดร้างเก่าแก่ ที่ฝึกเคนโด้ เป็นวัดที่ ชินอิจิ รัน เฮย์จิ คาซึฮะต้องสู้คนร้าย
โรงพยาบาลอุเมะโคจิ โรงพยาบาลที่ฮัตโตริเข้ามารักษาตัวหลังจากที่ถูกคนร้ายทำร้ายจนบาดเจ็บ
สถานที่ > สถานที่รอง

| --- | --- |
 สะพานโกโจโอฮาชิ  วัดคิโยมิซุ  โมโตริบาชิ  สวนสาธารณะเคอาเกะอิงค์ไลน์  กรมตำรวจนครบาลโตเกียว  แม่น้ำคามู  บ้านมิสึโอะ  ร้านทาโกะไฮ  ร้านขายวัตถุโบราณซากุระ:  โกโจเท็นจิน  วัดบุคโค  รคคาคุโด  สถานีรถไฟคุรามะ  สถานีตำรวจเกียวโต  แม่น้ำมิโซงิ  บ้านฮัตโตริ  ร้านสแน็ค จิโร่
พระพุทธรูปที่ปรากฏในเรื่อง

พระโพธิสัตว์ยาคุชิเนไร
พระโพธิสัตว์นิคโค (แสงตะวัน)
พระโพธิสัตว์กักโค (แสงจันทรา)
อรหันต์โยชิสึเนะที่ 2
ตัวละคร > ตัวละครหลักในเรื่อง

คุโด้ ชินอิจิ/เอโดงาวะ โคนัน (กินยาที่ทำให้เป็นหวัด+เหล้าขาวจีน จนเป็น คุโด้ ชินอิจิ ปรากฏตัวตั้งแต่ช่วงที่อยู่วัดเคียวคุริว จนมาพบกับรัน)
โมริ โคโกโร่
โมริ รัน
ฮัตโตริ เฮย์จิ
โทยามะ คาซึฮะ
ดร.อากาสะ ฮิโรชิ
ซึซึกิ โซโนโกะ
ไฮบาระ ไอ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
สารวัตรเมงูเระ จูโซ
สารวัตรชิราโทริ นินซาบุโร่
หมวดทาคางิ วาตารุ
หมวดซาโต้ มิวาโกะ
สารวัตรโอทากิ โกโร่
อายาโนะโอจิ ฟูมิมาโร่ (ปรากฏในเดอะมูฟวี่ 13 ด้วยจึงไม่ได้ปรากฏตัวในตอนนี้ตอนเดียว)
ตัวละคร > ตัวละครในตอนนี้

ท่านเอ็นไค (55) เจ้าอาวาสวัดซันโน
และเป็นพ่อแท้ ๆ ของจิคาซึสึ
ริวเอ็น (34) พระวัดซันโน เป็นคนติดต่อโมริให้มาที่วัดซันโน
ซากุระ โชโซ (51) พ่อค้าวัตถุโบราณ
แท้จริงแล้วคือ หนึ่งในแก๊งโจร เก็นจิโบตารุ ชื่อจริงว่า อิเซโนะ ซาบุโร่
มิสึโอะ ชุนทาโร่ (33) นักแสดงละครโน
ไซโง ไทกะ (35) เจ้าของร้านหนังสือมือสอง
แท้จริงแล้วคือ หนึ่งในแก๊งโจร เก็นจิโบตารุ ซึ่งถูกเรียกว่า มุซาชิโบ เบ็งเค ในแก๊งโจร
ยามาคุระ ทาเอะ (52) ผู้จัดการภัตตาคารเกอิชาซากุรายะในเขตมิยางาวะ
จิคาซึสึ (19) เกอิชาฝึกงานภัตตาคารเกอิชาซากุรายะ
อิจิคาโยะ เกอิชาภัตตาคารเกอิชาซากุรายะ
แม่บ้าน แม่บ้านภัตตาคารเกอิชาซากุรายะ
ตัวละคร > ตัวละครในตอนนี้ > แก๊งโจรเก็นจิโบตารุ

โยชิทสึเนะ หัวหน้าแก๊งโจรเก็นจิโบตารุ
มุซาชิโบ เบ็งเค
อิเซโนะ ซาบุโร่
คาเมอิโนะ โรคุโร่ (35) ถูกฆาตกรรมเป็นรายที่3
คาตาโอกะโนะ ฮาจิโร่ (34) ถูกฆาตกรรมเป็นรายแรก
วาชิโนโอะโนะ ชิจิโร่ (35) ถูกฆาตกรรมเป็นรายที่2
บิเซนโนะ เฮอิจิโร่ (35) เจ้าของร้านทาโกะไฮ เมืองนายางาวะ โอซาก้า ถูกฆาตกรรมเป็นรายที่4
สุรุกะโนะ จิโร่ (32) เจ้าของร้านสแน็ค จิโร่ เขคฮิงาชิยาม่า เกียวโต ถูกฆาตกรรมเป็นรายที่5
คนร้ายและเหตุจูงใจในการก่อคดี

คนร้าย ไซโจ ไทกะ (หรือถูกเรียกว่า มุซาชิโบ เบงเคย์ ในกลุ่มแก๊งโจรเกนจิโบตารุ)
เหตุจูงใจ
ต้องการนำเงินมาสร้างเคนโด้สำนักนิเคริวที่ปิดตัวลง โดยนำพระพุทธรูปที่ขโมยมาไปขาย
และเขาอยากเป็นโยชิทสึเนะมากกว่าเบ็งเค
ให้ความร่วมมือกับซากุระ (อิเซโนะ ซาบุโร่) ในการฆ่าพวกเดียวกัน5คน และสุดท้ายก็ฆ่าซากุระอีกเป็นคนสุดท้าย
เพลงประกอบ

ไทม์อาฟเตอร์ไทม์ ~ฮานะมาอุมาชิเดะ~ (ญี่ปุ่น: Time after time～花舞う街で～; โรมาจิ: Time After Time ~Hana Mau Machi de~; ทับศัพท์: ครั้งแล้วครั้งเล่าบนถนนสายดอกไม้โปรย) by Mai Kuraki
ยานสำรวจน้ำลึก

ยานสำรวจน้ำลึกทรีเอสต์ ก่อนหน้าจะดำลงไปยังร่องลึกมาเรียนา
ยานสำรวจน้ำลึก (อังกฤษ: bathyscaphe) เป็นเรือใต้ทะเลลึกดำอิสระขับเคลื่อนด้วยตนเอง ประกอบด้วยเคบินลูกเรือทรงกลมคล้ายกับเครื่องดำน้ำทรงกลม แต่ถูกแขวนไว้ใต้เคบิลลอยแทนที่จะเป็นเคเบิลพื้นผิว อันเป็นรูปแบบที่ใช้ในเครื่องดำน้ำทรงกลมดั้งเดิม
ยานสำรวจน้ำลึกดังกล่าวจะบรรจุน้ำมันเชื้อเพลิง เนื่องจากสามารถจัดหาได้ ลอยตัว และไม่สามารถถูกอัดได้สำหรับจุดประสงค์ในการใช้งานทุกประการ คุณสมบัติของน้ำมันเชื้อเพลิงที่ไม่สามารถถูกอัดได้หมายความว่าตัวถังสามารถสร้างขึ้นโดยไม่ต้องมีความหนามากนัก เนื่องจากความดันภายในและภายนอกตัวถังเท่ากัน และไม่จำเป็นต้องทนกับความแตกต่างของความดันแต่อย่างใด แต่ตรงกันข้ามกับเคบินลูกเรือที่ต้องสามารถทนความแตกต่างของความดันอย่างมหาศาล และจะต้องมีการสร้างในมีความหนา  การลอยตัวสามารถเปลี่ยนแปลงได้โดยการแทนที่น้ำมันเชื้อเพลิงด้วยน้ำ ซึ่งมีความหนาแน่นมากกว่า
ออกุสเต ปิการ์ ผู้ประดิษฐ์ยานสำรวจน้ำลึกลำแรก ตั้งชื่อ bathyscaphe โดยใช้คำภาษากรีกโบราณ  βαθύς (ลึก) และ σκάφος (เรือ)
รูปแบบการทำงาน

ในการดำ ยานสำรวจน้ำลึกจะสูบเอาน้ำทะเลเข้าไปในถังอากาศ แต่ไม่เหมือนกับเรือดำน้ำตรงที่น้ำที่ถูกสูบเข้ามาในถังอากาศแล้วไม่สามารถแทนที่ด้วยการอัดอากาศเพื่อลอยตัวกลับขึ้นสู่ผิวน้ำได้ เนื่องจากความดันของน้ำที่ระดับความลึกซึ่งยานสำรวจน้ำลึกถูกออกแบบมาให้ปฏิบัติหน้าที่นั้นมีสูงเกินไป ยกตัวอย่างเช่น ความดันน้ำที่ก้นแชลเลนเจอร์ดีปสูงกว่าความดันในถังบรรจุแก๊สอัด "ประเภทเอช" มาตรฐานถึงเจ็ดเท่า ดังนั้น อับเฉาเรือจะถูกปล่อยเพื่อให้ลอยตัว นี่เป็นอุปกรณ์ป้องกันภัยเนื่องจากมันไม่ต้องการพลังงานในการลอยขึ้น และในกรณีที่เกิดพลังงานขัดข้อง อับเฉาจะตกลงไปโดยแรงโน้มถ่วงและการลอยตัวจะเป็นไปโดยอัตโนมัติ
ยาสูด

ระวังสับสนกับ ยาดม หรือ สารระเหย
ยาสูดสำหรับแก้หอบหืด
ยาสูด ยาสูดพ่น หรือ ยาพ่น (อังกฤษ: inhaler) เป็นคำเรียกเครื่องมือทางการแพทย์ที่ใช้ส่งยาเข้าสู่ปอดผ่านทางลมหายใจ เครื่องมือนี้ช่วยให้ยาได้รับการส่งผ่านเข้าสู่ปอดและซีมซาบอยู่ในปอด ทำให้เกิดการเยียวยารักษาตามที่ต้องการในบริเวณเฉพาะจุดของร่างกาย ทั้งลดผลข้างเคียงของการบริโภคยาด้วยปาก เครื่องมือดังกล่าวมีหลายประเภท และใช้กับอาการหลายชนิด ที่ใช้มากได้แก่หอบหืดและโรคปอดอุดกั้นเรื้อรัง
ยาระงับประสาท

ยาระงับประสาท (อังกฤษ: sedative) เป็นยาที่ทำให้เกิดภาวะสงบ ออกฤทธิ์โดยการไปลดการตอบสนองต่อสิ่งเร้า หรือลดความตื่นเต้น การใช้ยาประเภทนี้ในปริมาณมากอาจก่อให้เกิดอาการพูดคำคละละเลือน, การทรงตัวแย่ลง, การใช้ดุลยพินิจแย่และเชื่องช้า ยาระงับประสาทบางชนิดอย่างกลุ่มยาเบ็นโซไดอาเซพีนอาจถูกใช้เป็นยานอนหลับ การใช้ยานี้ในปริมาณน้อยจะช่วยให้เกิดภาวะสงบ แต่การใช้มากเกินไปอาจทำให้เกิดความวิตกกังวล การใช้ยานี้ติดต่อกันเป็นเวลานานอาจก่อให้เกิดภาวะความจำเสื่อมระยะสั้นหรือระยะยาว
ยอร์กเชอร์เทร์เรียร์

miniatur
ยอร์กเชอร์เทร์เรียร์ (อังกฤษ: Yorkshire Terrier) เป็นพันธุ์หมาชนิดเทร์เรียร์ขนาดเล็ก พัฒนาในคริสต์ศตวรรษที่ 19 ในเทศมณฑลยอร์กเชอร์ ประเทศอังกฤษ
ลักษณะทั่วไป

ยอร์คเชียร์เทอร์เรียเป็นสุนัขทอย พันธ์เล็กที่มีรูปร่างสมส่วน มีขนยาวปกคลุมตลอดลำตัว ขนยาว เรียบ ละเอียด เงา สลวยและเงางาม มีขนยาวที่หัว ซึ่งจะรวบหรือรัดด้วยโบว์ก็ได้ มีขนที่จมูกและปากยาว สีขนเป็นสีเงินออกน้ำเงินและสีทอง ลูกสุนัขเกิดใหม่จะมีสีน้ำตาลและสีดำ ลักษณะท่าทางจะบ่งบอกถึงความมั่นใจ กล้าหาญ กระตือรือล้น เชื่อฟังคำสั่งของเจ้าของ
ความเป็นมา

ยอร์คเชียร์ เทอร์เรียร์ ได้รับ การพัฒนาราวๆ ช่วงกลางของศตวรรษที่19 โดยการผสมข้ามสายพันธุ์เทอร์เรียร์ ที่แตกต่างกันหลายๆ สายที่มีในช่วงนั้น โดยเกิดขึ้นที่ตอนกลางถึงตอนเหนือของประเทศอังกฤษ โดยเฉพาะในเมือ ยอร์คเชียร์ จนเป็นที่มาของชื่อ ยอร์คเชียร์ ยอร์คเชียร์ในช่วงแรกหนักถึง 6กก. และถูกใช้เช่นเดียวกับสายพันธุ์เทอร์เรียร์ อื่นๆ เพื่อกำจัดหนู เวลาต่อมา ผู้เพาะพันธุ์ที่ผลิตสายพันธุ์ที่เล็กกว่าสวยกว่า เพื่อเป็นสัตว์เลี้ยงในครอบครัวและเพื่อการประกวดมากกว่าเป็นสุนัขล่าหนู
ลักษณะนิสัย

เป็นสุนัขที่กล้าหาญไม่ค่อยจะเกรงกลัวอะไร และเป็นสุนัขเฝ้าบ้านที่ดี มีความสามารถที่จะได้ยินในระยะไกลๆได้ แต่ก็ไม่ใช่สุนัขที่เห่าพร่ำเพรื่อไม่มีสาเหตุ นอกจากนี้ยังเป็นสุนัขที่รักเจ้าของและมีความต้องการที่จะได้อยู่ใกล้ชิดกับเจ้าของ บางตัวชอบที่จะนอนบนเตียงเดียวกันกับเจ้าของ(ถ้าเจ้าของอนุญาต) เป็นสุนัขที่กระฉับกระเฉง โดยเฉพาะในช่วงเด็กๆ เค้าจะค่อนข้างคึกและซนมากๆ มักจะชอบวิ่งไล่จับหนู กบ แมลงหรือสัตว์ต่างๆที่ตัวเล็กพอๆกันหรือเล็กกว่า เป็นสุนัขที่มีความเชื่อมั่นในตัวเองสูงจนเหมือนกับว่าเป็นสุนัขที่ดื้อ ไม่เชื่อฟังคำสั่ง จะทำอะไรก็ต่อเมื่อตัวเองอยากทำเท่านั้น
การดูแล

การอาบน้ำให้ยอร์คเชียร์ อาจทำแค่ 1 ครั้ง/เดือนก็เพียงพอ การอาบน้ำควรทำในสถานที่ที่อากาศอบอุ่นก่อนอื่นต้องใช้สำลีอุดหูทั้งสองข้างเพื่อกันน้ำเข้า หู จากนั้นใช้มือข้างหนึ่งรองบริเวณอกของเขาเพื่อจับให้ เขายืนขึ้น (หากเป็นไปได้ ควรหาผ้ารองกันลื่นมาวางรองพื้นเพื่อไม่ให้ขาของเขาลื่นไถลไปมาเวลาที่คุณจับเขายืน) เปิดน้ำจากฝักบัวอย่าให้แรงมากนัก ค่อยๆ รดตัวเขาให้เปียกจนทั่ว ชโลมแชมพูให้ทั่วตัวและถูเบาๆล้างทำความสะอาดบริเวณศีรษะ และใบหน้าเป็นอันดับสุดท้าย
ทั้งนี้ ต้องระวังอย่าให้แชมพูเข้าปากและตา จากนั้นล้างแชมพูออกด้วยน้ำสะอาด แล้วเช็ดด้วยผ้าขนหนูก่อนจะนำไปเป่าขนให้แห้งด้วยไดร์เป่าที่ใช้ความร้อนพ อเหมาะ เสร็จแล้วจึงใช้แปรงหวีขนเบาๆ ซึ่งการแปรงขนให้ยอร์กไชร์ เทอร์เรียร์ เป็นสิ่งที่ต้องทำเป็นประจำทุกวันสำหรับสุนัขพันธุ์นี้
ขนของ ยอร์กไชร์ เทอร์เรียร์ โดยทั่วไปจะยาวถึงพื้นจึงจำเป็นต้องแปรงขนประมาณ 1ชั่วโมงทุกๆ 2 วันเพื่อไม่ให้ขนพันกันยุ่ง ควรผูกรวบขนบนหัวไว้ไม่ให้ตกมาบริเวณตาของสุนัข แต่ถ้าไม่ต้องการยุ่งยากมากนักก็เพียงแต่ตัดขนให้สั้นก็ได้ พวกเขาจะมีความสุขมากถ้าพาเขาไปเดินเล่นหรือปล่อยให้วิ่งเล่นในสวนหลังบ้าน
ส่วนเรื่องอาหารการกินของ ยอร์คเชียร์ ควรจะเป็นอาหารเม็ดจะดีที่สุด เพราะมีความสะดวกในการเก็บรักษา ในลูกสุนัขควรเลือกอาหารสูตรลูกสุนัข ซึ่งมีปริมาณโปรตีนสูง แต่สำหรับสุนัขโตอาจเลือกอาหารที่มีปริมาณโปรตีนเป็น ส่วนประกอบขั้นต่ำ ประมาณร้อยละ 20 ก็เพียงพอ และอาจผสมอาหารเปียกลงไปในอาหารเม็ดเพื่อเพิ่มความน่ากินเป็นบางครั้งก็ได้
ผู้เลี้ยงที่เหมาะสม
ยอร์คเชียเทอร์เรียเหมาะสำหรับคนทุกช่วงอายุ ไม่ว่าจะมีหรือไม่มีเด็กก็ตาม แต่ถ้ามีเด็กเด็กต้องได้รับคำแนะนำถึงวิธีการปฏิบัติต่อสุนัข และไม่ควรปล่อยให้อยู่กับสุนัขโดยไม่มีผู้ใหญ่ดูแล สิ่งที่สำคัญที่สุดเมื่อคุณเลี้ยง ยอร์กไชร์ เทอร์เรียร์ คือคุณมีเวลาเพียงพอที่จะดูแลเขาหรือไม่ เช่นเดียวกับสุนัขส่วนมากคือการทิ้งให้อยู่ลำพังเป็นเวลานานจะไม่ดีกับอารมณ์ของ ยอร์กไชร์ เทอร์เรียร์ เลย และถ้าทุกๆ คนในบ้านจะต้องไม่อยู่บ้านตลอดทั้งวันแล้วล่ะก็ จะดีมากที่สุดถ้าเลี้ยงสุนัขไว้ 2 ตัวเพื่อให้อยู่เป็นเพื่อนกัน
มาตรฐานสายพันธุ์

| --- | --- |
ขนาด: ไม่เกิน 7 ปอนด์
ศีรษะ: มีขนาดเล็ก ส่วนบนของหัวค่อนข้างแบน
ฟัน: มีขนาดใหญ่ ขนแบบเสมอหรือขบแบบกรรไกร
ปาก: มีขนาดไม่ยาวมาก
ตา: มีขนาดปานกลาง ตามีสีเข้ม ตาแวววาวเป็นประกาย
หู: มีขนาดเล็ก มีลักษณะเป็นรูปตัว V หูตั้ง
จมูก: สีดำ
คอ: มีความยาวเหมาะกับลำตัว
อก: อึกลึก แต่ไม่กว้างขยาย
ลำตัว: มีลักษณะสั้น เส้นตรงอยู่ในแนวระดับ
เอว: -
ขาหน้า: ตรง ข้อศอกไม่บิดเข้าหรือออก เท้ากลม เล็บสีดำ นิ้วติ่งต้องตัดออก
ขาหลัง: เมื่อมองจากด้านหลังขาหลังตั้งตรง ข้อเท้าทำมุมพอประมาณ เท้ากลม เล็บสีดำ นิ้วติ่งต้องตัดออก
หาง: ตัดให้สั้นพอประมาณ หางตั้งอยู่เหนือระดับหลัง
ขน: คุณภาพของขนถือเป็นสิ่งสำคัญมาก ขนมีลักษณะเหยียดตรงเป็นประกายคล้ายแพรวไหมขนบริเวณลำตัวให้เสมอพื้น ขนบริเวณหัวยาวอาจจะผูกด้วยโบว์เดี่ยวหรือโบว์คู่ก็ได้ขนที่ผ่า เท้าตัดให้สั้น บริเวณลำตัวสีเทาเข้มเงา บริเวณหัว อก และขา สีน้ำตาลเงา
สีขน: ตามลำตัวจะเป็นสีเทาเงินเข้มจนถึงโคนหาง แซมด้วยสีน้ำตาลอ่อนๆ บริเวณใต้อก กับสีข้างขนบริเวณศีรษะ และเท้าจะเป็นสีน้ำตาลแดง
ยอดนักสืบจิ๋วโคนัน: ปริศนาเพลงกลอนซ่อนรัก

| ยอดนักสืบจิ๋วโคนัน: ปริศนาเพลงกลอนซ่อนรัก |
| --- | --- |
ใบปิดภาพยนตร์ในประเทศไทย

ญี่ปุ่น: 名探偵コナン から紅の恋歌
เฮปเบิร์น: Meitantei Konan: Kara Kurenai no Rabu Rettā
 
กำกับ: โคบุง ชิซูโนะ
บทภาพยนตร์: ทากาฮิโระ โอกูระ
สร้างจาก: ยอดนักสืบจิ๋วโคนัน โดย โกโช อาโอยามะ
นักแสดงนำ:   Minami Takayama  Wakana Yamazaki  Rikiya Koyama  Kappei Yamaguchi  Ryo Horikawa  Yuko Miyamura  Megumi Hayashibara 
ดนตรีประกอบ: คัตสึโอะ โอโนะ
บริษัทผู้สร้าง: TMS/V1 Studio 
ผู้จัดจำหน่าย: โทโฮ
วันฉาย:   15 เมษายน ค.ศ. 2017 (2017-04-15) 
ความยาว: 112 นาที
ประเทศ: ญี่ปุ่น
ภาษา: ญี่ปุ่น
ทำเงิน: $65.81 ล้าน
ยอดนักสืบจิ๋วโคนัน: ปริศนาเพลงกลอนซ่อนรัก (ญี่ปุ่น: 名探偵コナン から紅の恋歌; โรมาจิ: Meitantei Konan: Kara Kurenai no Rabu Rettā, อังกฤษ: Detective Conan: The Crimson Love Letter) เป็นภาพยนตร์อนิเมะญี่ปุ่นในปี พ.ศ. 2560 กำกับโดยโคบุง ชิซุโนะ และเขียนบทโดยทาคาฮิโระ โอคุระ เป็นภาพยนตร์ลำดับที่ 21 ในภาพยนตร์ชุดยอดนักสืบจิ๋วโคนันเดอะมูฟวี่อิงจากซีรีส์หนังสือการ์ตูน ยอดนักสืบจิ๋วโคนัน โดยโกโช อาโอยามะ เป็นภาพยนตร์ในลำดับถัดจาก ยอดนักสืบจิ๋วโคนัน: ปริศนารัตติกาลทมิฬ ในปี พ.ศ. 2559 ภาพยนตร์เข้าฉายที่ประเทศญี่ปุ่นในวันที่ 15 เมษายน พ.ศ. 2560 ในประเทศไทยเข้าฉายเมื่อวันที่ 27 กรกฎาคม พ.ศ. 2560
เรื่องย่อ

สถานีทีวีนิชิอุริเกิดระเบิดขึ้นกะทันหัน ระหว่างการแถลงข่าวการแข่งขันกีฬาไพ่คารุตะ (ไพ่กลอนญี่ปุ่น) “ซัทสึกิคัพ” ภายในอาคารที่เต็มไปด้วยความวุ่นวาย ฮัตโตริ เฮย์จิ ยอดนักสืบตะวันตก และโทยามะ คาสึฮะ เพื่อนสมัยเด็กของเขาก็อยู่ในสถานที่แห่งนี้ด้วย แต่ได้โคนันเข้าไปช่วยออกมาได้อย่างหวุดหวิด ดูเหมือนว่าคดีนี้จะเป็นฝีมือของผู้ก่อการร้าย ทว่าก็ยังไม่มีใครรู้ถึงแรงจูงใจของคนร้าย
ขณะเดียวกันโคนันและเฮย์จิต่างก็รู้สึกแปลก ๆ ถึงคำแถลงข่าวคดีระเบิดที่ฟังดูไม่มีเหตุผล ขณะเดียวกันพวกโคนันได้พบกับ โอโอกะ โมมิจิ ผู้หญิงที่อ้างตัวว่าเป็นเป็นคู่หมั้นของเฮย์จิ เนื่องจากเธอเป็นแชมป์การแข่งขันกีฬาไพ่คารุตะระดับมัธยมปลาย เธอจึงถูกเรียกว่าเป็นราชินีแห่งวงการแข่งขันกีฬาไพ่คารุตะ ในเวลาต่อมาหนึ่งในผู้ชนะเลิศซัตสึกิคัพได้ถูกฆาตรกรรมภายในบ้านสไตล์ญี่ปุ่นในเมืองอาราชิยามะที่จังหวัดเกียวโต และกล้องวงจรปิดก็ถ่ายติดโมมิจิซึ่งอยู่ในสถานที่เกิดเหตุอีกด้วย
การแข่งขันที่ใกล้เข้ามาเรื่อย ๆ ราวกับระเบิดเวลาที่ถูกเรียบเรียงเป็นเพลงกลอนแห่งหายนะ ที่ถ้าโคนัน กับ เฮย์จิ ไม่หยุดยั้ง อาจหมายถึงชีวิตคนบริสุทธิ์จะตกอยู่ในอันตราย โดยเฉพาะ โอโอกะ โมมิจิ และ โทยาม่า คาซึฮะ